《送陈郡侯飏言》
清代·陈恭尹

宝玉从来号此乡，臣心如水照穹苍。政闲只有围棋客，官罢兼无养鹤粮。

颍守到时神爵集，陶公归日菊花黄。翳桑不少重生者，泣送江边几万行。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。